
bega i venatuna nika i vefue. Yaubada i ' isedi i 
awave ' atumaiedi . 

24-25 » 'Aiata 'ana ve-6 'waineye Yaubada i vona i 
vo, 'Aisaya tauvanuga f 'aisaya walawala'ai f wata nani 
daledaledi i na souyedi f way af way ayega . " Nika 

mogitana i souyedi. Nani fuedi Yaubada i ' idewadi 
fwayefwayeye r i vevenatuna nika i vevefae. Yaubada i 
' isedi i awave'atumaiedi. 

'Aisaya 'adi'adi mosomoso Yaubada i veledi. 

YAUBADA TOMOTOGA I 'IDEWADI 

1 : 26-2 ; 25 « Yaubada tomotoga i 'idewadi taunina 'ana 
'isa'isa bani'odi, iavetana wata vevinena. 

DABA 2 

Nagami Yaubada tomogo i ' idewai f wayafwaya 
dekudekunega, i 'a'avana 'awayagugulina i yuvedamani 
kabunineye, nika tomogo i ve'anu'anunu ma yawaina. 
Bega Yaubada i goleni Adama. Wata Yaubada bakula 
bwaikina i bakuli, Adama i vagavaia i naweni bakula 
'waineye, i valovei. Ufa i sousouyeni 'awalawa Ideni 
kamwaneamo, beidimo i ivoivo. Welavi fuedi i 
tovotovoi bakulanina nageneye, tamu 'ana wagava Welavi 
Yawai, i tovotovoi bakula kamwaneye. Aitoi vuagina i 
na 'aniaga, kebu i na wafa. Wata tamu, 'ana wagava 

Welavi 'Aseta, aitoi vuagina i na 'aniaga, 'atumaina 
wata sakoina i na 'asetadi. 

Yaubada Adama i velu'ase'asei i vo, Bakula 
matatabuna 'u na ' isave'avini, welavi vuagidi fuedi 'u 
na 'ani-' avo 1 avovodi, we'e tamu 'ana wagava Welavi 
'Aseta, vuagina kebu 'u na 'aniaga. 'Ai'edi 'u na 
'aniaga, 'atumaina wata sakoina 'u na 'asetadi. 
'Aiatanina 'waineye 'u na 'aniaga, 'u na wafaotoga." 

Yaubada 'aisaya wata manuga matatabudi i 'idewadi 
fwayafwayayega, i miedi Adama 'waineye f bega 'adi 
wagava 'aitamogana 'aitamogana i goledi. Siwe Yaubada 
i vona i vo f Adama 'aisena i miarnia, kebu 'ana ' isa 
'atumainaga, begaidi 'ana to'aivaita wata 'ana 'weabu 
a na 'idewai f taunina Adama yai vavine." Begaidi 
Yaubada Adama i luve'enovi bega lumalumana 'aitamogana 
i yo'ei, wata i yatobodai vigonega. Yaubada vavine i 
1 idewai tomogo lumalumanega. Tutuyanina Adama i 
tovoi, Yaubada vavine i mieni Adama 'waineye. I 
'iseni i vo f 'Qmu yau bani'odi 'aku 'isa' isa. Yaubada 
i 'idewamu lumalumakuyega f bega a na golemu vavine." 
Begaidi nagi 'ana tutuya 'waineye, vavine tamadiavo 
wata inadiavo i 'ia'iawedi i nunagoi i naginagi, bega 
vavine wata tomogo vigodi 'aitamogana. Yaubada i 
vonedi i vo f Nani matatabuna 'wa na ' isave'avinidi, 

wata natumiavo 'wa na venatunedi." Tomogo ma yana 
vavine taiadi i vekonekone, siwe kebu i da bunumayaga . 

Yaubada nani fuedi i 'idewadi i 'a'avana, i ' isedi 
i 'awave'atumaiotogedi. Nika bei yana folova i 
ve'a'avadi. 

We'e 'aiata 'ana ve-7 'waineye kebu i da folova , 
'aiatanina i awave'atumaieni wata i talabodeni. 



DABA 3 
TOMOTOGA I SAKONA 

1 -7 > 'O'olo yana 'aseta bwaikina f vavine i 
velutoliedi i vo f Mogitana Yaubada i voneyeniga welavi 
vuagidi matatabuna kebu 'wa na 'anidiga?" Vavine i 
tutula i vo, Welavi vuagidi matatabuna 'a na 'anidi, 
we'e tamu f 'ana wagava Welavi 'Aseta i tovotovoi 
bakula kamwaneye, vuagina kebu 'a na 'aniaga. 'Ai'edi 
'a na kiatonoviga 'a na wafa." 'O'olo i voneni i vo, 
Kebu 'wa na wafaga. We'e mogitana 'atumaina wata 
sakoina taiadi 'wa na 'asetadi, bega 'omi bani'odi 
Yaubada, wata de'e Yaubada i 'asetai." Vavine i nago 

welavi vuagina i lukebavivileni, nuanuadi vuagina i na 
f ewai i na 'ania. Bega i 'ewai i 'ania r we'e ' ifwaidi 
yadi lamoga i veleni i ' ani nika yadi ' aseta i 
vebwaika. I ' isedi konekonedi i bunumayaga, begaidi 
iviga wata doki i ' idewadi welavi lukudiega. 



8-21 . Inala i obu ' uinanaku 'waineye Yaubada i 
yabayaba bakule. Adarna ma yai vavine Yaubada 
butu'aina i nogai i giva welavi 'waidie. Yaubada i 
vegole i vo, 'Omi ava'aibe bei 'wa miamia?" Tomogo 
Yaubada bonana i tutuli i vo f Butuaimu 'a nogai 'a 
bunumayaga wata 'a kololo bega 'a giva." Yaubada i 

velutoliedi i vo, Aitoi i vonemi konekonemi? Welavi a 
talabodeniga vuagina 'wa 'ania?" Adama i vo, 
Vavinenina f u velekuga welavinina vuagina i 'ewai i 
veleku a "ania." Vavine i vona i vo, 'O'olo i 
vekalieku begaidi a 'ewai a 'ania," Yaubada 'o'olo i 
voneni i vo, Fai ' u vekaliga bega 'omu kamomuyega ' u 
na 'iu'iula fwayefwayeamo. Natumwavo, vavine de'e 
natudiavo taiadi a na vegaviedi. Vavine 'adi wauma 
natuna 'unu^numu i na nikei, siwe 'age'edu'eduna 'u 
na ovai." Yaubada vavine i vonedi i vo, Fai 'wa 
vekali bega tutuyanina 'wa na venatuna, veviga 
bwaikina i na souyeni 'waimie, siwe yami lamoga 'wa na 
nuanuani i na ' isave' avinimi." Yaubada Adama i voneni 
i vo, Fai 'u vekali, domwa wata gawa i na tabotabo 
fwayefwayeye. 'U na folova bwaikina bega "ani'ani 'u 
na veveluagai, Tutuyanina ma yawaimuye, bani'odi 'u 
na folofolovedi. A ' idewamu fwayafwayayega wata bola 
'u na vefwayafwaya." Wata Yaubada 'adi talauma i 
•idewadi 'aisaya bunudiega i veledi. We'e Adama yai 
vavine i goleni Ive, taunidi tubuda. 

22-24 m Adama wata Ive 'atumaina wata sakoina taiadi 
i 'asetadi. Yaubada kebu nuanuana Welavi Yawai 
vuagina i na 'ania i na nunago i na mia-vagata, 

begaidi bakulayega i veugeugedi i nagoi wala'aie. 
Yaubada yana anelose wata kefata 'ala'alaina i yatodi 
bakule, bega Welavi Yawai i na • isave'avini. Tomogo 
ma yai vavine bakula 'atumaina i 'iaweni f i nagoi tamu 
tanoga i 'ogoia. 

